«Սննդային հավելումներ և առանց դեղատոմսի դեղեր սպառողների պաշտպանության» օրենքի (Dietary Supplement and Nonprescription Drug Consumer Protection Act – DSNDCPA, 2006) համաձայն, 2007թ. դեկտեմբերից սկսած, հավելումների անվտանգության մոնիտորինգի իրականացման համար արտադրողները պարտավոր են զեկուցել իրենց արտադրած սննդային հավելումներին առնչվող մահվան, կյանքին սպառնացող վիճակների, հոսպիտալացումների, երկարատև կամ զգալի հաշմանդամության կամ անկարողության, ծննդյան արատների, կամ այսպիսի խնդիրներ կանխելու համար անհրաժեշտ բժշկական միջամտությունների մասին (36): Օրինագիծն ընդունվել է ի պատասխան այն դժվարությունների, որ ՊԴՎ-ն դեմ էր առել «Էֆեդրա»-ի (Ephedra) վաճառքն արգելելիս, չնայած նրան, որ հազարավոր մարդիկ տուժել էին դրա օգտագործման բացասական հետևանքներից: Կոնգրեսը նշել էր, որ եթե ծանուցումներն աճեն, ՊԴՎ-ն կկարողանա ավելի արդյունավետ հայտնաբերել և պայքարել վտանգավոր արտադրանքների դեմ (37): Սակայն, հանրության պաշտպանությունն այս օրենքի ըննդունումից հետո էլ շատ քիչ է փոխվել, քանի որ ՍՀԱԿՕ-ի այլ դրույթներ շատ դժվարացնում են վտանգավոր կենսակտիվ սննդային հավելումների և դեղաբույսերի արգելքը, և բավականին ժամանակ է անցնում մինչև բացասական հետևանքների մասին ծանուցումները կուտակվում և մշակվում են, որոնց հիման վրա միայն կարելի է արգելման մասին պաշտոնական եզրահանգում հրապարակել, և այն էլ տարբեր աստիճանի «խստության» նախազգուշական նամակներ ուղարկելուց, մամլո հաղորդագրություններ հրապարակելուց, և տեսչական ստուգումներից հետո: